30-aastane rallimees liitus meeskonnaga 2014. aastast ja on pärast seda koos kaardilugeja Nicolas Gilsouliga toonud tiimile üheksa võitu. Käimasoleval hooajal on ta ka MM-sarja üldliider.

"Võistkonnas on fantastiline perekondlik atmosfäär ja ma saan kaaslastega väga hästi läbi," sõnas Neuville lepingust teatades. "See on minu jaoks väga tähtis."

"Koos Nicolas'ga, kel on meie edukates sõitudes suur roll, on eesmärk lõpetada käimasolev hooaeg nii hästi kui võimalik, tiitleid kindlustades."